รุ้งหมอก

รุ้งหมอก () หรือบางครั้งเรียก รุ้งสีขาว เป็นปรากฏการณ์คล้ายรุ้งกินน้ำ แต่เกิดขึ้นกับหมอก รุ้งหมอกมีสีอ่อนมากเมื่อเทียบกับรุ้งกินน้ำ เนื่องจากละอองน้ำที่ก่อตัวเป็นหมอกมีขนาดเล็กมาก (เล็กกว่า 0.05 มิลลิเมตร) รุ้งหมอกมีด้านนอกเป็นสีแดง และด้านในเป็นสีน้ำเงินดูที่:
  Atmospheric Optics: Fogbow
  Auguste Bravais (1847) "Sur le phénomène de l'arc-en-ciel blanc" (On the phenomenon of the white bow in the sky), Annales de Chimie et de Physique, 3rd series, 21:  348–361.
  H. Mohn (February 23, 1888) "Letters to Nature:  The fog bow and Ulloa's ring," Nature, 37:  391–392.
  James C. McConnel (March 22, 1888) "Letters to Nature:  The fog bow," Nature, 37: 486–487.
  James C. McConnel (1890) "The theory of fog-bows," Philosophical Magazine, series 5, 29 (181):  453–461.

รุ้งหมอกปรากฏด้านตรงข้ามกับดวงอาทิตย์เช่นเดียวกับรุ้งกินน้ำ สาเหตุที่รุ้งหมอกมีสีอ่อนกว่ารุ้งกินน้ำมาจากละอองน้ำมีขนาดเล็กมาก ส่งผลให้ไม่สามารถผ่านและหักเหแสงจนได้สีที่เด่นชัด ดังนั้นสีของรุ้งหมอกจึงซ้อนทับและกลืนเป็นสีเดียวกันคือสีขาว ละอองน้ำเหล่านี้ยังมีส่วนทำให้รุ้งหมอกมีความหนาและปรากฏใกล้กับพื้นดินมากกว่ารุ้งกินน้ำ เนื่องจากละอองน้ำขนาดเล็กทำให้ไม่สามารถหักเหแสงได้มาก แต่ส่งผลให้แสงเลี้ยวเบนจนเกิดเป็นวงที่มีสีซ้อนทับเป็นสีขาว ซึ่งบางครั้งปรากฏเป็นวงกลม 360°

รุ้งหมอกสามารถเกิดกับเมฆและสังเกตได้จากเครื่องบิน เรียกว่า รุ้งเมฆ (cloud bow) และสามารถปรากฏในตอนกลางคืนจากแสงจันทร์ เรียกว่า รุ้งหมอกจันทรา (lunar fog bow)Lunar Fogbow

 ระเบียงภาพ 

 อ้างอิง 

หมวดหมู่:ปรากฏการณ์ทางแสงในบรรยากาศ
หมวดหมู่:บรรยากาศศาสตร์